Цветан Ангелов
„Чужденци“

chitanka.info

Уж са нашенци, а с друг,

с чужд език се борят.

„Скив, мангизи, ниц, морук“ —

все това дърдорят.

Кротичката баба Мика

спря случаен минувач.

Може ли без преводач

да им разбере езика?

— Синко бре, кои са тия

смешни момчетия?

Слушам: нещо си дърдорят.

С някакъв език се борят.

Да не би да е

ливански…

перуански…

конгоански?

Минувачът рече:

— Хулигански.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.